തകര്ച്ചയിലേക്കു വഴുതാതെ പിടിച്ചുകയറി കൊല്ക്കത്ത ചെന്നൈയ്ക്ക് 172 റണ്സ് വിജയലക്ഷ്യം Begin typing your search... X മികച്ച തുടക്കത്തിനും മധ്യഓവറുകളിലെ വിക്കറ്റ് വീഴ്ചകള്ക്കുമിടയില് തകര്ച്ചയിലേക്കു വഴുതാതെ മികച്ച സ്കോറിലേക്കു പിടിച്ചുകയറി കൊല്ക്കത്ത നൈറ്റ്റൈഡേഴ്സ്. ഇന്ത്യന് പ്രീമിയര് ലീഗ് രണ്ടാം പാദത്തില് അബുദബിയില് നടക്കുന്ന മത്സരത്തില് ചെന്നൈ സൂപ്പര് കിങ്സിനെതിരേ ആദ്യം ബാറ്റ് ചെയ്ത അവര് നിശ്ചിത 20 ഓവറില് ആറു വിക്കറ്റ് നഷ്ടത്തില് 171 റണ്സ് അടിച്ചെടുത്തു. അവസാന അഞ്ചോവറില് നടത്തിയ വെടിക്കെട്ട് ബാറ്റിങ്ങാണ് അവര്ക്കു തുണയായത്. 15 ഓവര് പിന്നിടുമ്ബോള് നാലു വിക്കറ്റ് നഷ്ടത്തില് 118 റണ്സ് എന്ന നിലയിലായിരുന്നു അവര്. ശേഷിച്ച 30 പന്തുകളില് നിന്ന് 53 റണ്സാണ് അവര് നേടിയത്. 27 പന്തുകളില് നിന്ന് മൂന്നു ബൗണ്ടറികളും ഒരു സിക്സറും സഹിതം 37 റണ്സ് നേടിയ പുറത്താകാതെ നിന്ന നിതീഷ് റാണ, 11 പന്തില് നിന്ന് മൂന്നു ബൗണ്ടറികളും ഒരു സിക്സറും സഹിതം 26 റണ്സ് നേടിയ ദിനേഷ് കാര്ത്തിക്, 15 പന്തില് നിന്ന് രണ്ടു ബൗണ്ടറികളും ഒരു സിക്സറും സഹിതം 20 റണ്സ് നേടിയ ആന്ദ്രെ റസല് എന്നിവരാണ് വാലറ്റത്ത് അടിച്ചുതകര്ത്തത്. നേരത്തെ 33 പന്യതില് നിന്ന് നാലു ബൗണ്ടറികളും ഒരു സിക്സറും സഹിതം 45 റണ്സ് നേടിയ രാഹുല് ത്രിപാഠിയാണ് അവരുടെ ടോപ് സ്കോറര്. വെങ്കിടേഷ് അയ്യര്18, ഓപ്പണര് ശുഭ്മാന് ഗില്9, നായകന് ഓയിന് മോര്ഗന്8 എന്നിങ്ങനെയാണ് മറ്റ് കൊല്ക്കത്ത ബാറ്റര്മാരുടെ പ്രകടനം. മത്സരത്തില് ടോസ് നേടിയ കെ.കെ.ആര്. നായകന് ബാറ്റിങ് തെരഞ്ഞെടുക്കുകയായിരുന്നു. പവര്പ്ലേയില് മികച്ച പ്രകടനത്തോടെ 50 റണ്സ് നേടിയെങ്കിലും ഓപ്പണര്മാരായ ഗില്ലിന്റെയും അയ്യരുടെയും വിക്കറ്റുകള് നഷ്ടമായത് അവര്ക്കു തിരിച്ചടിയായിരുന്നു. പിന്നീട് ത്രിപാഠിയാണ് അവരുടെ പോരാട്ടം നയിച്ചത്. എന്നാല് നായകന് ഓയിന് മോര്ഗനും പിന്നാലെ ത്രിപാഠിയും പുറത്തായതോടെ അവര് തകര്ച്ചയിലേക്കു വഴുതുമെന്നു തോന്നിച്ചു. പക്ഷേ അവസരത്തിനൊത്ത് ഉയര്ന്ന റാണയും കാര്ത്തിക്കും റസലും ചേര്ന്ന് ടീമിനെ മികച്ച സ്കോറിലേക്കു നയിക്കുകയായിരുന്നു. ഇന്ത്യയില് നടന്ന ആദ്യപാദ മത്സരങ്ങളില് മോശം പ്രകടനവുമായി പോയിന്റ്് പട്ടികയില് താഴെയായിരുന്ന കൊല്ക്കത്ത യു.എ.ഇ. പാദത്തില് തകര്പ്പന് പ്രകടനവുമായി ശക്തമായ തിരിച്ചുവരവാണ് നടത്തിയിരിക്കുന്നത്. തുടരെ രണ്ടു മത്സരങ്ങള് ജയിച്ച അവര് ഒമ്ബതു മത്സരങ്ങളില് നിന്ന് നാലു ജയം ഉള്പ്പടെ എട്ടു പോയിന്റുമായി നിലവില് നാലാം സ്ഥാനത്താണ്. അതേസമയം പോയിന്റ് പട്ടികയില് ഒന്നാം സ്ഥാനം തിരിച്ചുപിടിക്കടാനാണ് ചെന്നൈ ലക്ഷ്യമിടുന്നത്. നിലവില് ഒമ്ബതു മത്സരങ്ങളില് നിന്ന് 14 പോയിന്റുമായി അവര് രണ്ടാം സ്ഥാനത്താണ്. 10 മത്സരങ്ങളില് നിന്ന് 16 പോയിന്റുള്ള ഡല്ഹി ക്യാപിറ്റല്സാണ് ഒന്നാം സ്ഥാനത്ത്. ഇന്നു ജയിക്കാനായാല് ഡല്ഹിയെ രണ്ടാം സ്ഥാനത്തേക്കു പിന്തള്ളാനും പ്ലേ ഓഫ് ഉറപ്പിക്കുന്ന രണ്ടാമത്തെ ടീമാകാവനും ചെന്നൈയ്ക്കു കഴിയും. കഴിഞ്ഞ ദിവസം ബാംഗ്ലൂര് റോയല് ചലഞ്ചേഴ്സിനെ തോല്പിച്ച ടീമില് നിന്ന് ഒരു മാറ്റവുമായാണ് ചെന്നൈ ഇറങ്ങിയത്. വെസ്റ്റിന്ഡീസ് ഓള്റൗണ്ടര് ഡ്വെയ്ന് ബ്രാവോയ്ക്കു പകരം ഇംഗ്ലീഷ് യുവ താരം സാം കറന് ടീമില് തിരിച്ചെത്തി. യു.എ.ഇയില് ക്വാറന്റീനില് ആയിരുന്ന കറന് രണ്ടാം പാദത്തിലെ ആദ്യ രണ്ടു മത്സരങ്ങളില് കളിച്ചിരുന്നില്ല. TAGS: Popular X TAGS: